text: Arkæologer har gravet i 125 år
  20 december 2011 kl. 16.05
  Næste år har arkæologer fra museet i Haderslev gravet i den sønderjyske undergrund i 125 år.
  Det fejrer museet hele året, ved at museets arkæologer hver tirsdag fra 3. januar til 1. juledag afslører en ny historie om en arkæologisk udgravning et sted i Sønderjylland.
  Museets historie begyndte i forsommeren 1886, da gårdejer Nielsen og hans søn fandt to guldskåle ved gravning i nærheden af en kilde i en dal ved Gl. Ladegård ca. 10 kilometer vest for Haderslev.
  Nyheden nåede ganske hurtigt til landråd Schreiber i Haderslev, der tog til Ladegård og købte skålene af finderne.
  De to guldskåle kunne dateres til yngre bronzealder 1000-500 f. Kr.
  Året efter blev museet grundlagt. Her blev guldskålene udstillet.
  Museet hedder i dag Museum Sønderjylland ? Arkæologi Haderslev.
  Historierne om de mange års udgravninger bliver præsenteret på museets hjemmeside fra 3. januar og på en mobil applikation.
  Museets hjemmeside.
  